**РЕПУБЛИКА СРБИЈА – АП ВОЈВОДИНА**

**ОПШТИНА ПЕЋИНЦИ – ОПШТИНСКА УПРАВА**

**ОДЕЉЕЊЕ ЗА УРБАНИЗАМ, СТАМБЕНО КОМУНАЛНЕ ПОСЛОВЕ**

**И ЗАШТИТУ ЖИВОТНЕ СРЕДИНЕ**

**Ускладу са чл. 50. Закона о планирању и изградњи („Службени гласник РС“, бр. 72/09, 81/09-исправка, 64/10-УС, 24/11 и 121/12), чл. 60-63. Правилника о садржини, начину и поступку израде планских докумената („Службени гласник РС“, бр. 31/10, 69/10 и 16/11) и чл. 5. и 19. Закона о стратешкој процени утицаја на животну средину („Службени гласник РС“, бр. 135/04 и 88/10)**

**О Г Л А Ш А В А**

**Ј А В Н И У В И Д**

**У НАЦРТ ПРОСТОРНОГ ПЛАНА ОПШТИНЕ ПЕЋИНЦИ**

**И ИЗВЕШТАЈ О СТРАТЕШКОЈ ПРОЦЕНИ УТИЦАЈА**

**ПРОСТОРНОГ ПЛАНА ОПШТИНЕ ПЕЋИНЦИ**

**НА ЖИВОТНУ СРЕДИНУ**

**Нацрт Просторног плана општине Пећинци и Извештај о стратешкој процени утицаја Просторнг плана општине Пећинци на животну средину обухвата целокупну територију општине Пећинци.**

1. **ЈАВНИ УВИД у Нацрт просторног плана општине Пећинци и Извештаја о стратешкој процени утицаја просторног плана општине Пећинци на животну средину ОДРЖАЋЕ СЕ од 15. АПРИЛА до 15. МАЈА 2013. Године, у згради Општине – сала Општинског већа, у Пећинцима ул. Слободана Бајића бр. 5, сваког радног дана од 9 до 14 часова.**

**У току трајања јавног увида Нацрт просторног плана и Извештај о стратешкој процени утицаја просторног плана биће изложени у сали Општинског већа у аналогном и дигиталном облику.**

1. **ЈАВНА ПРЕЗЕНТАЦИЈА Нацрта просторног плана и Извештаја о стратешкој процени утицаја биће одржана у среду 24. АПРИЛА 2013. Године са почетком у 15 часова у згради општине Пећинци – сала Општинског већа у Пећинцима, ул. Слободана Бајића бр. 5.**
2. **Физичка и правна лица примедбе и сугестије на Нацрт просторног плана и Извештај о стратешкој процени утицаја могу достављати у писаној форми са назнаком „за Комисију за планове општине Пећинци“ у току трајања јавног увида, закључно у среду 15. Маја 2013. Године.**
3. **ЈАВНА СЕДНИЦА КОМИСИЈЕ ЗА ПЛАНОВЕ општине Пећинци биће одржана 20. МАЈА 2013. Године са почетком у 13 часова у згради Општине – сала Општинског већа, у Пећинцима, ул. Слободана Бајића бр. 5.**

**Јавној седници Комисије за планове могу присуствовати физичка лица и представници правних лица подносиоци писмених примедби и усмено их образложити. О свакој поднетој примедби обрађивач планског документа јавно ће изнети свој став.**